CELEX: 62021TN0039
Language: lv
Date: 2021-01-25 00:00:00
Title: Lieta T-39/21: Prasība, kas celta 2021. gada 25. janvārī – PP u.c./Parlaments

29.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 110/33
            
         
      Prasība, kas celta 2021. gada 25. janvārī – PP u.c./Parlaments
      (Lieta T-39/21)
      (2021/C 110/37)
      Tiesvedības valoda – franču
      
         Lietas dalībnieki
      
      
         Prasītāji: PP, PQ, PR, PS un PT (pārstāve: M. Casado García-Hirschfeld, advokāte)
      
         Atbildētājs: Eiropas Parlaments
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasības pieteikumu par pieņemamu un pamatotu;
               
            
                  —
               
               
                  atcelt apstrīdētos lēmumus;
               
            
                  —
               
               
                  ja nepieciešams, atcelt lēmumus, ar kuriem noraidītas prasītāju sūdzības Civildienesta noteikumu 90. panta 2. punkta izpratnē;
               
            
                  —
               
               
                  piespriest atbildētājam atlīdzināt nodarīto morālo kaitējumu, kas ex aequo et bono ir noteikts 1000 EUR apmērā attiecībā uz katru personu;
               
            
                  —
               
               
                  piespriest Parlamentam atlīdzināt materiālo kaitējumu, kas atbilst 25 % no viņu atalgojuma, un samaksāt kompensācijas procentus un nokavējuma procentus, kuri starplaikā ir uzkrājušies;
               
            
                  —
               
               
                  piespriest atbildētājam atlīdzināt visus tiesāšanās izdevumus.
               
            
         Pamati un galvenie argumenti
      
      Lai pamatotu savu prasību atcelt Parlamenta 2020. gada 31. marta lēmumu par pagaidu nepilna laika darbu ārpus norīkojuma vietas ģimenes iemeslu dēļ saistībā ar COVID-19 (“lēmums par nepilna laika darbu 75 % apmērā saistībā ar COVID”), kā arī katru individuālo lēmumu, kas viņus šajā ziņā skar, prasītāji izvirza četrus pamatus.
      
                  1.
               
               
                  Ar pirmo pamatu tiek izvirzīta iebilde par prettiesiskumu, jo apstrīdētie lēmumi esot pieņemti, pamatojoties uz prettiesiskiem iekšējiem noteikumiem.
               
            
                  2.
               
               
                  Otrais pamats ir iedalīts divās daļās:
                  
                              —
                           
                           
                              pirmajā šā pamata daļā tiek apgalvots, ka esot pārkāpts Eiropas Savienības Civildienesta noteikumu (turpmāk tekstā – “Civildienesta noteikumi”) VII pielikuma 4. pants un ka esot pieļauta acīmredzama kļūda vērtējumā, jo atbildētājs esot acīmredzami nepareizi izpratis ekspatriācijas jēdzienu;
                           
                        
                              —
                           
                           
                              otrajā šā pamata daļā tiek apgalvots, ka esot pārkāpts Civildienesta noteikumu 62. un 69. pants, kā arī tiesiskuma un tiesiskās drošības princips.
                           
                        
            
                  3.
               
               
                  Ar trešo pamatu tiek apgalvots, ka esot pārkāpts vienlīdzīgas attieksmes princips un nediskriminācijas princips, kā arī neesot ievērots labas pārvaldības princips un rūpības pienākums.
               
            
                  4.
               
               
                  Ar ceturto pamatu tiek apgalvots, ka esot pārkāpts Civildienesta noteikumu 85. pants par nepamatotu maksājumu atgūšanu.
               
            Visbeidzot, prasītāji lūdz atlīdzināt morālo un materiālo kaitējumu, kas tiem esot nodarīts ar apstrīdētajiem lēmumiem.